b'\n_START_ARTICLE_\nAbha\n_START_SECTION_\nIstorija\n_START_PARAGRAPH_\nAbhos namai yra pastatyti rankomis i\xc5\xa1 akmens ir purvo. Kai kuriems namams per 300 metr\xc5\xb3 ir jie vis dar gyvenami. Nedideli auk\xc5\xa1\xc4\x8di\xc5\xb3 skirtumai tarp vienauk\xc5\xa1\xc4\x8di\xc5\xb3 pastat\xc5\xb3 sudaro nupjautos piramid\xc4\x97s \xc4\xafsp\xc5\xabd\xc4\xaf. Pastat\xc5\xb3 sienos tarsi lentynos i\xc5\xa1sid\xc4\x97st\xc4\x99 vertikaliai viena kit\xc4\x85 ir u\xc5\xbestoja viena kit\xc4\x85 nuo lietaus permirkimo. Abha turi gerai \xc5\xbeinom\xc4\x85 turg\xc5\xb3 kuris veikia kasdien. Turgus visada pilnas veiklos ir judan\xc4\x8di\xc5\xb3 \xc5\xbemoni\xc5\xb3. \xc4\x8cia deramasi d\xc4\x97l vaisi\xc5\xb3, dar\xc5\xbeovi\xc5\xb3, kavos pupeli\xc5\xb3 ir pana\xc5\xa1i\xc5\xb3 produkt\xc5\xb3. Parduodami tokie ypatingi vietiniai dirbiniai kaip i\xc5\xa1puo\xc5\xa1ti sidabriniai beduin\xc5\xb3 papuo\xc5\xa1alai ir rank\xc5\xb3 darbo krep\xc5\xa1iai.\n_START_SECTION_\nGeografija\n_START_PARAGRAPH_\nAbha yra i\xc5\xa1sid\xc4\x97st\xc4\x99s pietiniame regione, o jo namai yra vieni i\xc5\xa1 did\xc5\xbeiausiam auk\xc5\xa1tyje esan\xc4\x8di\xc5\xb3 pastat\xc5\xb3 Saudo Arabijoje, apie 3300 metr\xc5\xb3 vir\xc5\xa1 j\xc5\xabros lygio. Vietov\xc4\x97 yra labai priklausoma nuo lietaus, d\xc4\x97l ko artiniausi\xc5\xb3 kaim\xc5\xb3 gyventojams \xc5\xbeiem\xc4\x85 kartais tenka patirti potvynius. Pu\xc4\x8diantis gaivus v\xc4\x97jas vasaros met\xc5\xb3 pusiasal\xc4\xaf daro patrauklesniu. Abha yra Asiro provincijos administracin\xc4\x97 sostin\xc4\x97, tod\xc4\x97l \xc4\x8dia yra valstybin\xc4\x97s institucijos, bei medicijos ir mokslo \xc4\xafstaigos. Abhoje yra Karaliaus Khalido Universitetas (King Khaled University) ir Princo Sultono vie\xc5\xa1bu\xc4\x8di\xc5\xb3 vadybos koled\xc5\xbeas (Prince Sultan College for Hotel Management). Abhoje yra vietinis oro uostas i\xc5\xa1 kurio tiesiogiai galima nuvykti \xc4\xaf ma\xc5\xbeiausiai keturis miestus: Rijad\xc4\x85, D\xc5\xbeid\xc4\x85, Taif\xc4\x85 ir Damam\xc4\x85. Al Vatanas (Al Watan) yra vienas pagrindini\xc5\xb3 Saudo Arabijos dienra\xc5\xa1\xc4\x8di\xc5\xb3, kurio redakcija ir spaustuv\xc4\x97 yra Abhoje.\n_START_SECTION_\nTurizmas\n_START_PARAGRAPH_\nSaudo Arabijos vald\xc5\xbeia tam, kad pritraukt\xc5\xb3 turistus \xc4\xaf miest\xc4\x85, sugalvojo Abhos festival\xc4\xaf. Jo metu mieste ir jo prieigose vyksta sporto renginiai, \xc4\xafvair\xc5\xabs \xc5\xa1ou, parodos ir muzikiniai vaidinimai, kuriuose dalyvauja \xc5\xbeymiausi \xc5\xa1alies poetai ir dainininkai.'